એ વિચાર પાછળનું ગણિત કાચું હતું. એક વાત એવી હતી કે પ્રિન્ટેડ મેગેઝિન હશે, એ વેચાશે તો કંઈક આવક થશે. બીજું મૂળ ગણિત એટલું હતું કે કોલમમાં બહુ ઓછી જગ્યા મળે છે. બહુ ઉપરછલ્લી વાત થઈ શકે છે. ખરેખર સ્ટેપ-બાય-સ્ટેપ જાણકારી આપવી જરૂરી છે અને વાત કમ્પ્યુટર અને ઇન્ટરનેટ શીખવવાની હોય તો એનું માધ્યમ પ્રિન્ટેડ મેગેઝિન જ હોવું જાઈએ. વેબસાઇટથી પૂરો અર્થ સરે નહીં (એ સમયે એવી સ્થિતિ હતી, પછીનાં ૫-૬ વર્ષમાં સ્થિતિ ઘણી બદલાઈ અને કદાચ એટલે જ અત્યારે તમે આ લેખ સ્માર્ટફોનમાં વાંચી રહ્યા હશો!).